**EGYÜTTMŰKÖDÉSI MEGÁLLAPODÁS**

LÁTVÁNY-CSAPATSPORT ADÓ-FELAJÁNLÁS ÚTJÁN TÖRTÉNŐ TÁMOGATÁSA CÉLJÁBÓL

amely létrejött egyrészről,

Székhelye:

Cégjegyzék száma:

Adószám:

Számlaszám:

Képviseli:

(a továbbiakban: **Támogató adózó**)

másrészről,

a(z)

Székhelye:

Nyilvántartási száma:

Határozat száma:

Számlaszám:

Képviseli:

(a továbbiakban: **Kedvezményezett**)

együttesen a **Felek** között, alulírott napon és helyen az alábbi feltételek szerint.

1. **A megállapodás előzményei, célja**

A társasági adóról és az osztalékadóról szóló 1996. évi LXXXI. törvény (a továbbiakban: TAO tv.) 24/A-24/B. §-a rendelkezik a látvány-csapatsport támogatást érintő adó-felajánlás intézményéről. Ez alapján a Támogató adózó – a Nemzeti Adó- és Vámhivatal felé tett rendelkező nyilatkozata alapján felajánlott és az adóhatóság által teljesített átutalás alapján – a jogszabályban meghatározottak szerint adójóváírásra jogosult, amely jóváírás a Támogató adózó társasági adó folyószámlájára kerül átvezetésre csökkentő tételként.

A látvány-csapatsport – mint a TAO tv.-ben meghatározott kedvezményezett cél – támogatása esetén a felajánlás átutalásához szükséges, hogy a Támogató adózó rendelkezzen a látványcsapatsport támogatáshoz kapcsolódóan kiállított igazolással – amely igazolás kiállítására a Támogató adózó és a Kedvezményezett együttes kérelmére a sportági szakszövetség jogosult – és annak egy példányát az adóhatóságnak megküldje. Az igazolás kiállításának előzetes felétele, hogy a Kedvezményezett sportfejlesztési programját a jóváhagyó szervezet részére jóváhagyás céljából benyújtsa.

Kedvezményezett ezen kötelezettségének eleget tett és a sportfejlesztési programját be/SFP-…../20……/MRSZ nyilvántartási számon a jóváhagyó szervezet jóváhagyta.

Támogató adózó jelen megállapodás aláírásával kijelenti, hogy üzleti évének fordulónapja: 20……. december 31.

Mindezekre tekintettel Felek az alábbi Megállapodást kötik:

1. **A megállapodás tárgya:**

A megállapodás tárgya látvány-csapatsport felajánlás útján történő támogatás a Kedvezményezett sportfejlesztési programjának végrehajtása érdekében.

1. **A felajánlás összege**

A Támogató adózó a TAO tv. értelmében **………………………** Ft, azaz **………………………………..** forintot ajánl fel látvány-csapatsport támogatására, az alábbi jogcím(ek)re:

|  |  |
| --- | --- |
| A TAO tv. 22/C. § (1) bekezdés szerinti jogcím megnevezése | Összeg (Ft) |
| ……………… jogcím | Ft |
| ………………..jogcím | Ft |

A felajánlott összeg 12,5 százaléka kiegészítő sportfejlesztési támogatásnak minősül. A kiegészítő sportfejlesztési támogatásról a Támogató adózó és a látvány-csapatsportban tevékenykedő szervezet támogatási, vagy szponzori szerződést köt. A kiegészítő sportfejlesztési támogatás jogosultja – a Támogató adózó döntése szerint – vagy a felajánlásban részesített országos sportági szakszövetsége, vagy az e látvány-csapatsport keretében vagy érdekében működő sportszervezet (sportiskola), közhasznú alapítvány. A jogosult részére az átutalást az adóhatóság teljesíti.

A kiegészítő támogatásra jogosult:

Név:

Székhely:

Adószám:

Képviseli:

A kiegészítő támogatásra jogosult bankszámlaszáma:

A kiegészítő támogatási szerződés típusa: **támogatási**/szponzori szerződés (a megfelelő aláhúzandó).

Az adóhatóság a látvány-csapatsport céljára történő felajánlás esetében az adózó által felajánlott, a kedvezményezett célra átutalandó összeg kiegészítő sportfejlesztési támogatással csökkentett összegének 1 százalékát – annak 1/3-ad részét az EMMI által közzétett fizetési számlára, 2/3-ad részét a Magyar Röplabda Szövetség által közzétett fizetési számlára – utalja át.

1. **Az átutalás a jogosultak részére**

A felajánlott összeget az adóhatóság – a TAO tv.-ben meghatározottak figyelembevételével az alábbiak szerint – folyósítja.

A felajánlott összeg:

* 12,5 százalékát a kiegészítő sportfejlesztési támogatás jogosultja;
* kiegészítő sportfejlesztési támogatással csökkentett összege 1 százalékának 1/3-ad részét a sportpolitikáért felelős minisztérium,
* a kiegészítő sportfejlesztési támogatással csökkentett összege 1 százalékának 2/3-ad részét a Magyar Röplabda Szövetség,
* a kiegészítő sportfejlesztési támogatással csökkentett összegének 99 százalékát Kedvezményezett

részére átutalja.

1. **A felajánlás időtartama**

Támogató adózó a felajánlást a be/SFP….-0…../20../MRSZ számú sportfejlesztési program felhasználási időszakára teszi meg.

1. **A felajánlással biztosított támogatás felhasználása**

A Kedvezményezett a felajánlással biztosított támogatást a Magyar Röplabda Szövetség által jóváhagyott ki/JH..-0…./20…/MRSZ számú határozat alapján, a TAO tv. 22/C. § (1) bekezdésében meghatározott jogcímen, a sportfejlesztési programjában rögzített célok elérése érdekében használhatja fel.

1. **Kapcsolattartás**

Támogató adózó részéről:

név:

beosztás:

telefonszám:

e-mail:

Kedvezményezett részéről:

név:

cím:

telefonszám:

e-mail:

1. **GDPR rendelkezések**

A Szerződő felek kötelezettséget vállalnak, hogy a jelen Szerződésben foglaltak teljesítése során betartják az információs önrendelkezési jogról és az információszabadságról szóló 2011. évi CXII. tv., valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló - az Európai Parlament és a Tanács (EU) által elfogadott 2016/679 Rendelet (a továbbiakban: GDPR) rendelkezéseit.

A Magyar Röplabda Szövetség tevékenysége során kiemelten fontosnak tartja a személyes adatok védelmét. Kötelezettséget vállal, hogy a rendelkezésére bocsátott személyes adatokat minden esetben a hatályos jogszabályoknak eleget téve kezeli, gondoskodik azok biztonságáról, megteszi azokat a technikai és szervezési intézkedéseket, valamint kialakítja azokat az eljárási szabályokat, amelyek a vonatkozó jogszabályok betartásához szükségesek.

Szerződő felek rögzítik, hogy mint Adatkezelők a 7. pontban nevezett, a kizárólag a megbízási szerződése teljesítése céljából feltüntetett szerződő partner kapcsolattartók, szerződésben megadott személyes adatait a GDPR 6. cikk (1) b) pontja alapján szerzik meg és a GDPR 6. cikk (1) f) pontja szerint jogos érdekük érvényesítése érdekében kezelik a célhoz szükséges mértékben és ideig.

Szerződő felek rögzítik, hogy mint Adatkezelők a 7. pontban nevezett, a szerződő felek munkavállalójaként feltüntetett céges kapcsolattartók szerződésben megadott személyes adatait a GDPR 6. cikk (1) b) pontja és a munka törvénykönyvéről szóló 2012. évi I. törvény (a továbbiakban: Mt.) 10. § (1) bekezdése alapján szerzik meg és a GDPR 6. cikk (1) f) pontja szerint jogos érdekük érvényesítése érdekében kezelik a célhoz szükséges mértékben és ideig.

Szerződő felek rögzítik, hogy harmadik személy jogos érdekének érvényesítése előnyt élvez a munkavállaló személyes adataihoz fűződő rendelkezési jogához képest, mivel a munkavállaló munkakörének, munkaviszonyból származó kötelezettségének ellátásához szükséges és arányos korlátozás.

Felek rögzítik, hogy a hatályos jogszabályok alapján a jelen szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 26. § (1) bekezdése alapján az állami vagy helyi önkormányzati feladatot, valamint jogszabályban meghatározott egyéb közfeladatot ellátó szervnek vagy személynek lehetővé kell tennie, hogy a kezelésében lévő közérdekű adatot és közérdekből nyilvános adatot – a törvényben meghatározott kivételekkel – erre irányuló igény alapján bárki megismerhesse.

1. **Egyéb rendelkezések**

Felek tudomásul veszik, hogy az adóhatóság az átutalást abban az esetben teljesíti, ha

* a látvány-csapatsport támogatáshoz kapcsolódóan kiállított igazolást a jogszabályban meghatározott időpontig kézhez kapja, és
* a Támogató adózó, továbbá a Kedvezményezett állami adóhatóságnál nyilvántartott, végrehajtható, nettó módon számított adótartozása az átutalás napján nem haladja meg a 100 ezer forintot, és
* a Támogató adózó a vonatkozó bevallását határidőben benyújtotta, és
* a Támogató adózó a vonatkozó bevallásában fizetendő adóelőlegként adóként megjelölt összeget megfizette, és
* a Támogató adózónak az adóelőleg-kiegészítés, valamint az éves adó terhére tett felajánlása együttesen nem haladja meg a 80 százalékos korlátot.

Támogató adózó és a Kedvezményezett kötelezettséget vállal, hogy a jóváhagyást végző szervezethez együttes kérelmet nyújt be az igazolás kiállítása iránt.

Felek tudomásul veszik, hogy az igazolás visszavonásig érvényes.

Kedvezményezett vállalja az igazolás iránti kérelemmel kapcsolatos teljeskörű ügyintézést.

Amennyien az igazolás kiállítására nem kerül sor, vagy az igazolást a Támogató adózónak nem bocsátják rendelkezésére a Támogató adózó erre figyelemmel jogosult a jelen szerződéstől írásban elállni.

A Tao tv. 24/A. § (21a) bekezdése alapján, a (19)-(21) bekezdés szerint kiállított igazolást, valamint annak módosítását vagy visszavonását az igazolás kiállítója kizárólag a központi elektronikus szolgáltató rendszeren keresztül küldi meg az állami adó- és vámhatóság részére.

A Támogató adózó tudomásul veszi, hogy az adó-felajánlással biztosított támogatás nem jogosítja fel a sportszakmai program lebonyolításában való közreműködésre, a program megvalósítását nem kérheti számon semmilyen formában, tekintettel arra, hogy a Kedvezményezett kizárólag a jogszabályban kijelölt ellenőrző szerv részére köteles a sportfejlesztési program végrehajtásáról beszámolni.

A felajánlással biztosított támogatás alapján végrehajtott fejlesztés szakmai és pénzügyi megvalósulásáért kizárólag a Kedvezményezett felelős, a Támogató adózót semmilyen felelősség nem terheli.

A Támogató adózó a felajánlással biztosított támogatás pénzügyi folyósításért a Kedvezményezett részéről nem jogosult semmilyen ellenszolgáltatásra (ideértve különösen a reklámszolgáltatásokat), vagy kedvezményre. Amennyiben a felajánlással biztosított támogatás kapcsán a kiegészítő sportfejlesztési támogatás jogosultja a Kedvezményezett és a Felek a kiegészítő sportfejlesztési támogatásról szponzori szerződést kötnek, úgy a Támogató adózó ellenszolgáltatásra jogosult.

Támogató adózó tudomásul veszi, hogy ugyanazon adóévben a TAO tv. 22/C. § (2) bekezdésében meghatározott adókedvezmény együttesen nem alkalmazható a 24/A. § szerinti felajánlással és a 24/B. § szerinti jóváírással.

Amennyiben jogszabály másként nem rendelkezik, a Felek a jelen Szerződés teljesítése során a másik Féllel, illetve különösen a Kedvezményezett részére felajánlott és az adóhivatal által átutalt támogatással, a kiegészítő sportfejlesztési támogatással, valamint az adó-felajánlással és adójóváírással kapcsolatban tudomásukra jutott valamennyi tényt, információt, megoldást, adatot vagy dokumentumot kötelesek üzleti titokként megőrizni, azokat a másik Fél előzetes írásbeli engedélye nélkül semmilyen formában nem közölhetik harmadik személlyel és nem hozhatják nyilvánosságra.

A titoktartási kötelezettség a Feleket időbeli korlátozás nélkül terheli, és a jelen Szerződés megszűnése, vagy felmondása esetén is korlátlan ideig fennáll.

A titoktartási kötelezettség nem korlátozza a Felek azon jogát, hogy Kedvezményezett részére adó-felajánlás keretében nyújtott támogatással, kiegészítő sportfejlesztési támogatással összefüggő eljárások – így különösen az ellenőrző szerv és a Nemzeti Adó- és Vámhivatal eljárásának – keretében, az adott eljárás lefolytatásához szükséges dokumentumokat a hatóságok részére bemutassák, a kért információkat megadják, továbbá amennyiben az adatok kiadására bíróság, vagy más hatóság kötelezi a Feleket, azt teljesítsék.

A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyv és a TAO tv. rendelkezései – az irányadók.

Felek a jelen, 6 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 3 db eredeti, egymással teljes egészében megegyező példányban készült, amelyből 1 db a Támogató adózónál, 2 db a Kedvezményezettnél marad.

Budapest, 20…………………….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Támogató | Kedvezményezett |